S-1636/2022

Mál þetta, sem dómtekið var 15. júní sl., er höfðað með ákæru, útgefinni af lögreglustjóranum á höfuðborgarsvæðinu 5. apríl 2022, á hendur A-kk-þgf S-kk-þgf S-kk-þgf, kt. [...], [...], Reykjavík, fyrir fíkniefnalagabrot með því að hafa miðvikudaginn 14. október 2020 að [...] í Reykjavík, haft í vörslum sínum í sölu- og dreifingarskyni, samtals 9. kannabisplöntur, og 9,32 gaf amfetamíni, og hafa um nokkurt skeið fram til þessa dags ræktað greindar plöntur sem lögregla fann við leit.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 9 kannabisplöntum, 9,32 gaf amfetamíni sem lagt var hald á, samkvæmt 6. mgr. 5. gr. laganr. 65/ 1974 og 2. mgr. 14. gr. reglugerðar nr. 233/2001 og 4. mgr. 4. gr. laga um nr. 84/2018. Jafnframt er krafist upptöku á 1 gróðurhúsalampa, 1 straumbreyti, 1 vog og 3 farsímum, (sbr. munaskrá [...]) sem lögregla lagði hald á við leit, samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 4. apríl 2022, á hann að baki sakaferil allt aftur til ársins 2000. Hann hlaut sex mánaða dóm, skilorðsbundin til tveggja ára, þann 5. júlí 2019 fyrir vörslur fíkniefna í sölu- og dreifingarskyni og 246. gr. almennra hegningarlaga. Þá hlaut hann fjögurra mánaða fangelsisdóm 29. júní 2020 fyrir umferðarlagabrot og var skilorðsdómurinn frá árinu áður dæmdur upp. Síðast var ákærða gerð fimm mánaða fangelsisrefsing með dómi 14. janúar 2021 fyrir umferðarlagabrot. Að öðru leyti kemur sakaferil ákærða ekki til skoðunar við ákvörðun refsingar í máli þessu.

Brot það sem ákærði hefur verið sakfelldur fyrir var framið fyrir uppsögu framangreinds dóms frá 14. janúar 2021 og verður honum því gerður hegningarauki, sbr. 78. gr. almennra hegningarlaga nr. 19/1940.

Með hliðsjón af sakarefni þessa máls, sakar ferli ákærða, og 77. og 7 8. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru eru gerð upptæk til ríkissjóðs 9 kannabisplöntur, 9,32 grömm af amfetamíni, einn gróðurhúsalampi, einn straumbreytir, ein vog og þrír farsímar, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef, 167.4 00 krónur, að meðtöldum virðisaukaskatti, og 86.815 krónur í annan sakarkostnað.

Af hálfu ákæruvaldsins flutti málið J-kk-nf K-kk-nf saksóknarfulltrúi fyrir E-kk-þf L-kk-þf aðstoðarsaksóknara.

S-kk-nf G-kk-nf aðstoðarmaður dómara kveður upp dóminn.

DÓMSORÐ:

Ákærði, A-kk-nf S-kk-nf S-kk-nf, sæti fangelsi í 30 daga.

Upptæk eru gerð til ríkissjóðs 9 kannabisplöntur, 9,32 grömmaf amfetamíni, einn gróðurhúsalampi, einn straumbreytir, ein vog og þrír farsímar.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef, 167.4 00 krónur, að meðtöldum virðisaukaskatti, og 86.815 krónur í annan sakarkostnað.

S-kk-nf G-kk-nf